Dr Europa-Park z Ruescht isch mitere Gsamtflächi vo rund 700'000 Quadratmeter dr gröschti Freizitpark vo Dütschland. S Europa-Park-Resort ligt noch vo dr Gränze zu Frankrych. Im Johr 2007 hän über 4 Millione Mensche dr Europa-Park bsuecht. Mit däm isch är dr Freizitpark mit de meischte Bsuecher vo dr Wält. In 15 Themeberych, drunter 12 länderbezoge, finde sich über 120 Attraktione und mehreri Shows. Zum Park khöre zudäm 4 Erläbnishotel und e Kino.